PATVIRTINTA

Kauno suaugusiųjų mokymo centro direktoriaus

2018 m. vasario 1 d.

įsakymu Nr. V-14

**KAUNO SUAUGUSIŲJŲ MOKYMO CENTRO**

**2018 METŲ VEIKLOS PLANAS**

**I SKYRIUS**

**ĮVADAS**

**1. Įstaigos socialinis kontekstas.**

Kauno suaugusiųjų mokymo centras įsteigtas 1997 m. rugpjūčio 15 d. Kauno suaugusiųjų mokymo centro vykdoma suaugusiųjų vidurinio ugdymo programa akredituota 2012 m. gegužės 14 d. Švietimo ir mokslo ministro įsakymu Nr. V–794 „Dėl Kauno suaugusiųjų mokymo centro vidurinio ugdymo programos akreditacijos“. Kauno suaugusiųjų mokymo centro veiklos nuostatai patvirtinti Kauno miesto savivaldybės tarybos 2017 m. birželio 13 d. sprendimu Nr. T–392.

Kauno suaugusiųjų mokymo centre mokosi įvairaus amžiaus, skirtingų socialinių grupių mokiniai. Atsižvelgiant į šiuos skirtumus mokiniams buvo sudaryta galimybė mokytis keliai būdais – 25 proc. mokinių pareiškė norą kasdien lankyti pamokas. Šių mokinių tikslas įsisavinti pasirinktą ugdymosi programą, siekiant sėkmingai tęsti studijas kitose mokyklose. Likę 75 proc. mokinių pasirinko nuotolinio – pavienio mokymosi būdą. Ši dalis mokinių yra labai stipriai įtakojama įvairių socialinių veiksnių (darbo, šeimyninių, mokymosi, sveikatos ir kt.), kartais trumpam išvyksta dirbti į užsienį, tačiau nori tęsti mokslus, bendrauja ir konsultuojasi su mokytojais, naudojasi elektroninės mokomosios medžiagos resursais mokyklos virtualioje mokymosi sistemoje. Kartą per trimestrą tokie mokiniai atvyksta atsiskaityti.

Kauno suaugusiųjų mokymo centro Kauno tardymo izoliatorius skyrius vykdo suimtųjų ir nuteistųjų suaugusiųjų pagrindinio ir vidurinio ugdymo, neformaliojo bei kitakalbių (lietuvių k.) mokymų programas. Centro skyriuje mokosi mokiniai, kuriems laikinai apribota laisvė. Jiems sudarytos sąlygos tęsti nutrauktą mokslą laisvėje. 2016-2017 m. m. vidutinis mėnesinis mokinių skaičius buvo 31 mokinys. 2017–2018 m. m. rugsėjo mėn. skyriuje mokėsi 29 mokinys, lapkričio mėn. – 46 mokiniai.

**2. Mokinių skaičiaus įstaigoje kaita. Mokinių skaičiaus vidurkio kaita 1–4, 5–8, 9–10 ir 11–12 klasėse.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai | 1-4 klasės | 5-8 klasės | | | | 9-10 klasės | | | | 11-12 klasės | | | |
| Mokinių skaičius | Klasių skaičius | Mokinių skaičius | Vidutinis mokinių skaičius | Klasių skaičius | | Mokinių skaičius | Vidutinis mokinių skaičius | Klasių skaičius | | Mokinių skaičius | Vidutinis mokinių skaičius |
| 2016-2017 | 2 | 5 | 37 |  | 8 | | 140 | 18 | 19 | | 561 | 25 |
| 2017-2018 | 0 | 5 | 16 |  | 4 | | 65 | 16 | 7 | | 205 | 29 |
| ***Komentaras:*** Grupine mokymosi forma mokosi tik 2 (11 ir 12) kl. | | | | | | | | | | | | |

**3. Įgijusių vidurinį ir pagrindinį išsilavinimą mokinių dalis.**

* Įgijusių vidurinį išsilavinimą mokinių dalis – 32,16 (išduota 119 brandos atestatų iš 370 pasirinkusių brandos egzaminus).
* Įgijusių pagrindinį išsilavinimą mokinių dalis – 57,14 (išduoti 52 pagrindinio išsilavinimo pažymėjimai iš 91).

**4. Mokinių, ugdomų pagal neformaliojo švietimo programas, dalis.**

Nuo 2017 sausio iki gegužės m. neformaliojo švietimo programas lankė tik 26 proc. mokinių, todėl nuo rugsėjo mėn. oficialių neformaliojo švietimo programų pasiūla buvo sumažinta iki dviejų – keramikos ir tapybos. Šiuos užsiėmimus lanko 17 proc. mokinių.

Kiti mokiniai (išanalizavus poreikius) turi galimybę lankyti neformalias nemokamas veiklas - eSporto treniruotes (kompiuteriniai žaidimai), FOTOkambario bendruomenė (fotografija), viešasis kalbėjimas (oratorinių gebėjimų lavinimas) ir vairavimas. Šiuos užsiėmimus nereguliariai lanko apie 29 proc. centro mokinių.

**5. Mokinių lankomumo duomenys.**

Mokykla neturi duomenų apie praleistų pamokų skaičių už 2016 - 2017 m. m. II pusmetį. 2017 – 2018 m. m. I trim. be priežasties praleistų pamokų skaičius vienam mokiniui yra 29 pamokos.

**6. Mokytojų skaičiaus kaita, mokytojų, turinčių pedagoginę ir dalykinę kvalifikaciją, dalis.**

|  |  |  |  |
| --- | --- | --- | --- |
| **2016–2017 m. m. mokykloje dirbantys mokytojai** | **55** | **2017–2018 m. m. mokykloje dirbantys mokytojai** | **17** |
| Mokytojai ekspertai | 9,09 proc. (5) | Mokytojai ekspertai | - |
| Mokytojai metodininkai | 45,46 proc. (25) | Mokytojai metodininkai | 47,06 proc. (8) |
| Vyresnieji mokytojai | 36,36 proc. (20) | Vyresnieji mokytojai | 35,29 proc. (6) |
| Mokytojai | 9,09 proc. (5) | Mokytojai | 17,65 proc. (3) |
| Neturintys reikiamos kvalifikacijos | - | Neturintys reikiamos kvalifikacijos | - |
| ***Komentaras:*** Nuo 2017 m. rugsėjo mokytojų sudėtis pasikeitė iš esmės. Visi šiuo metu dirbantys mokytojai turi reikiamą kvalifikaciją. | | | |

**7. Žemės panaudos sutartis.**

Mokykla turi Valstybinės žemės panaudos sutartį 2015 m. birželio 29 d. Nr. 8SUN-58. Panaudos sutartis Nekilnojamojo turto registre įregistruota.

**8. Higienos pasas (yra ar nėra).**

Leidimo-higienos paso nėra

**9. Energijos vartojimo auditas.**

Energijos vartojimo auditas atliktas.

**II SKYRIUS**

**PRAĖJUSIŲ METŲ SITUACIJOS ANALIZĖ**

**Išorės lėšų pritraukimo tendencijos ir finansinių prioritetų realizacija**

|  |  |
| --- | --- |
| **Lėšų pavadinimas** | **2017 m. (tūkst. Eur)** |
| Patalpų nuoma | 0,2 |
| ***Komentaras:*** Iš išorės pritraukiamos lėšos panaudotos kitoms prekėms įsigyti. | |

* 2017 m. finansinių prioritetų realizacija (tūkst. Eur)

|  |  |  |
| --- | --- | --- |
| **Lėšų pavadinimas** | **Gauta (tūkst. Eur)** | **Panaudota** |
| 2 proc. GPM lėšos | 0,7 | Taupoma mokyklos reikmėms. |
| VIP dotacijos | negauta |  |
| Valstybinių funkcijų vykdymo programa | 712,10 | 1. Darbo užmokesčiui ir soc. draudimui - 687,0 tūkst. Eur.  2. Spaudiniams - 2,8 tūkst. Eur.  3. Kitoms prekėms – 14,8 tūkst. Eur.  4. Kvalifikacijos kėlimui – 1,3 tūkst. Eur.  5. Kitoms paslaugoms – 2,4 tūkst. Eur.  6. Darbdavio socialinė parama pinigais – 0,1 tūkst. Eur.  7. Ilgalaikio materialiojo turto įsigijimas – 4,0 tūkst. Eur. |
| Savivaldybės lėšos | 304,5 | 1. Darbo užmokesčiui ir soc. draudimui - 197,4 tūkst. Eur.  2. Ryšių paslaugoms – 2,6 tūkst. Eur.  3. Kitoms prekėms – 6,9 tūkst. Eur.  4. Komunalinės paslaugoms – 90,9 tūkst. Eur.  5. Kitoms paslaugoms – 6,5 tūkst. Eur.  6. Spaudiniams - 0,1 tūkst. Eur.  7. Darbdavio socialinė pašalpa-0,1 tūkst. Eur. |
| Neformalus švietimas ir už brandos dublikatus (spec. lėšos) | 5,1 | 1. Darbo užmokesčiui ir soc. draudimui – 4,9 tūkst. Eur.  2. Kitos prekės - 0,2 tūkst. Eur. |

**Informacija apie įstaigos valdomo pastato fizinę būklę**

**Statinio dalių ir inžinerinės įrangos būklės įvertinimas** (2017 m. statinio kasmetinės apžiūros duomenimis)

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | | Tualetai | | | Šildymas, vėdinimas | | Vandentiekis, kanalizacija | | Elektros sistema | | | Pritaikymas neįgaliųjų poreikiams (jei reikia) | Komentarai |
| Patalpos | Įrenginiai | Patalpos | Uždaros kabinos | Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai |
| P | P | AK | K (90 proc.) | K, AK (30 proc.) | P | P | K | K (70 proc.) | AK | nėra | K | įrengta | K | AK (dujų katilinė) | K | K | K | K | K | K (90 proc.) | Dalinai pritaikyta | Pastatas priskirtinas III pastatų grupei. prioritetiniai darbai, kuriuos būtina atlikti gerinant pastato būklę: langų keitimo darbai, elektros, šildymo, vandentiekio ir kanalizacijos sistemų renovacija, pastato dažymas. |

**Santrumpos:** NR – nereikalingas remontas, P – reikalingas paprastasis remontas, K – reikalingas kapitalinis remontas, AB – avarinė būklė, AK – atliktas kapitalinis remontas, AP– atliktas paprastasis remontas.

**Tikslų įgyvendinimo laipsnis pagal prognozuotus laukiamus rezultatus**

|  |  |  |  |
| --- | --- | --- | --- |
| Tikslas | Minimalus lauktas rezultatas | Įstaigos pasiektas realus rezultatas | Maksimalus lauktas rezultatas |
| **Siekiant asmeninės kiekvieno mokinio pažangos, mokymosi būdus ir formas pritaikyti realiems mokinių mokymosi poreikiams ir galimybėms, individualizuoti ugdymo turinį, vertinimą bei plėsti neformaliojo švietimo galimybes.** | 80 proc. mokytojų bendradarbiauja ir dalinasi gerąja patirtimi skleidžiant informaciją apie mokymosi galimybes. 70 proc. mokinių mano, kad siūlomos rinktis mokymosi formos ir būdai atitinka jų poreikius. Parengta mišraus mokymosi Kauno SMC tvarka.  Apklausų rezultatai rodo, kad ne  mažiau, kaip 70 proc. mokinių  tenkina jų pasirinktas mokymosi  būdas bei forma. 70 proc. mokytojų rengia individualizuotas ir  diferencijuotas užduotis.  Bent 5 proc. pagerėję mokinių  pasirinktų egzaminų rezultatai.  60 proc. mokytojų  bendradarbiauja tarpdalykinio  ugdymo srityje.  Pravesta 20 proc. integruotų  pamokų.  Suorganizuotas mokinių  konferencijos 5 dalių ciklas,  kuriame bent 20 proc. integruotų  pranešimų.  60 proc. mokinių mano, kad  kokybiškai realizuoti jų ugdymosi  lūkesčiai.  4 proc. pagerėjo ugdymo proceso  kokybė. 20 proc. mokinių mano, kad  lyginant jų praėjusių metų ir šių  metų pasirodymą konferencijoje,  jie padarė pažangą. | Liepos – rugsėjo mėnesiais centre besimokantys mokiniai buvo kviečiami pasirašyti pakoreguotas sutartis su mokykla ir dar kartą peržiūrėti pasirinktus mokymosi dalykus ir formas.  95 proc. mokytojų rengia diferencijuotas užduotis pagal mokinio pasirinktą ugdymo planą (11-12 kl.)  Už mokinių priėmimą atsakingi darbuotojai teikė pagalbą pildant dokumentus, konsultavo pasirenkat poreikius tenkinančias ir galimybes atitinkančias mokymosi formas. Atsižvelgus į poreikius buvo paliktos tik pageidaujamos  neformalaus švietimo veiklos.  Mokiniai, pasirinkę pavienio mokymosi formą nuotolinio mokymo proceso organizavimo būdu turi galimybę individualiai konsultuotis su dalyko mokytojais, lankyti visas pamokas laisvo klausytojo statusu, sukurta lanksti atsiskaitymo sistema.  Mokytojai aktyviai bendradarbiauja tarpdalykinio ugdymo klausimais, 95 proc. mokytojų organizuoja integruotas pamokas (pravesta mažiausiai 20 proc. integruotų pamokų). Dalyvauta edukaciniame renginyje individualaus vertinimo ir įsivertinimo tobulinimo tema.  Parengta nauja mokinių pažangos ir pasiekimų vertinimo tvarka.  Žodžiu apklausus mokinius, galima teigti, kad ugdymo kokybė pagerėjo daugiau nei 5 proc.  2016 m. ir 2017 m. Valstybinių brandos egzaminų rezultatų analizė parodė, kad pasirinktų egzaminų rezultatai suprastėjo 7,5 proc. | 95 proc. mokytojų bendradarbiauja ir dalinasi gerąja patirtimi skleidžiant informaciją apie mokymosi galimybes, ieško naujų informacijos sklaidos būdų. 90 proc. mokinių mano, kad siūlomos rinktis mokymosi formos ir būdai atitinka jų poreikius.  Parengta mišraus mokymosi Kauno SMC tvarka.  Apklausų rezultatai rodo, kad ne  mažiau, kaip 90 proc. mokinių  tenkina jų pasirinktas mokymosi  būdas bei forma.  95 proc. mokytojų rengia  individualizuotas ir diferencijuotas  užduotis.  Užduotys talpinamos  Centro virtualioje mokymosi  sistemoje.  Bent 10 proc. pagerėję mokinių  pasirinktų egzaminų rezultatai.  80 proc. mokytojų bendradarbiauja  tarpdalykinio ugdymo srityje.  Pravesta 30 proc. integruotų  pamokų.  Suorganizuotas mokinių  konferencijos 5 dalių ciklas,  kuriame bent 30 proc. integruotų  pranešimų.  80 proc. mokinių mano, kad  kokybiškai realizuoti jų ugdymosi  lūkesčiai.  5 proc. pagerėjo ugdymo proceso  kokybė.  30 proc. mokinių mano, kad lyginant jų praėjusių metų ir šių metų pasirodymą konferencijoje, jie padarė pažangą. Dalyvauta/organizuota bent 4 seminarai individualaus vertinimo ir įsivertinimo tema.  Metodinėse grupėse susitarta dėl  vieningos mokytojų individualaus  vertinimo sistemos.  Stebėtos pamokos rodo, kad ne mažiau, kaip 70 proc. mokytojų pritaiko vertinimą, ne mažiau, kaip 40 proc. mokinių geba įsivertinti savo žinias ir  įgūdžius.  70 proc. mokinių mano, kad įsivertinimas padeda jiems siekti geresnių mokymosi rezultatų. |
| ***Komentaras:*** *Iš dalies pasiektas minimalus lauktas rezultatas. Mokytojai aktyviai bendradarbiauja siekdami kiekvieno mokinio asmeninės pažangos, informacija apie mokymosi galimybes tenkina daugumą centro mokinių. Siekiama individualizuoti ir diferencijuoti užduotis. Neparengta mišraus mokymosi Kauno SMC tvarka.* | | | |
| **Remiantis Centro vidaus audito išvadomis, tobulinti mokinių, turinčių**  **specialiųjų ugdymosi poreikių mokymąsi, mokinių, padariusių pertrauką moksle, žinių spragų likvidavimo sistemą, plečiant bendradarbiavimą su socialiniais partneriais,**  **užtikrinant mokiniams visokeriopą pagalbą karjeros planavimo klausimais.** | Tęsiamas dalykų modulių, skirtų  mokiniams padariusiems  pertrauką moksle, vaizdo pamokų kūrimas.10 proc. vaizdo  pamokų patalpinta e-  svetainėje. 2 proc. pagėrės mokinių  pažangumas. 5 proc. pagėrės valstybinių egzaminų rezultatai.  Parengtas stacionarus stendas  apie Centro veiklą.  70 proc. mokinių, įgijusių  pagrindinį išsilavinimą,  pasirenka tolimesni mokymąsi  Kauno SMC.  Pratęsti ir pasirašyti 1  bendradarbiavimo sutartį su  Lietuvos socialiniais partneriais.  20 proc. mokytojų dalyvauja  organizuotose kvalifikacijos  kėlimo kursuose bei bendrai  vykdomuose projektuose  socialinio bendradarbiavimo  klausimais.  Visi vidaus audito grupės nariai  naudoja IQES online sistemą.  40 proc. mokytojų dalyvauja  organizuotose kvalifikacijos  kėlimo kursuose vidaus  įsivertinimo klausimais. | Mokiniai centro interneto svetainėje informuojami apie tolimesnių mokymosi lūkesčių realizavimo galimybes.  Apie 15 proc. vaizdo pamokų patalpinta e–svetainėje.  Kokybiškai parengtas stacionarus stendas apie centro veiklą.  80 proc. mokinių, įgijusių pagrindinį išsilavinimą, pasirenka tolimesnį mokymąsi Kauno SMC.  Mažiau nei 20 proc. mokytojų dalyvavo organizuotuose kvalifikacijos kėlimo kursuose socialinio bendradarbiavimo bei vidaus įsivertinimo klausimais. Centro apklausoms naudojama „IQES online“ sistema.  Stebimos pamokos ir teikiamos metodinės rekomendacijos specialiųjų ugdymosi poreikių turinčių mokinių ugdymo klausimais. | 40 proc. dalykų modulių pamokų, skirtų mokiniams, padariusiems  pertrauką moksle, vaizdo  pamokų patalpinta e-svetainėje. 5 proc. pagėrės mokinių pažangumas. 10 proc. pagėrės valstybinių egzaminų rezultatai.  Tinklalapyje patalpinta Centro  vaizdinė prezentacija.  80 proc. mokinių, įgijusių  pagrindinį išsilavinimą,  pasirenka tolimesni mokymąsi  Kauno SMC.  Pasirašyti bendradarbiavimo  sutartis su užsienio šalių  socialiniais partneriais.  40 proc. mokytojų dalyvauja  organizuotose kvalifikacijos  kėlimo kursuose bei bendrai  vykdomuose projektuose  socialinio bendradarbiavimo  klausimais.  Visi mokytojai dalyvauja  organizuotose kvalifikacijos kėlimo kursuose vidaus  įsivertinimo klausimais,  rezultatus naudoja ugdymo  kokybei tobulinti. |
| ***Komentaras:*** *Iš dalies pasiektas minimalus lauktas rezultatas. Reikėtų aktyviau talpinti ir atnaujinti vaizdo pamokas nuotolinio mokymo erdvėje, sudaryti sąlygas specialiųjų ugdymosi poreikių turinčių ar padariusių pertrauką moksle mokinių mokymuisi. Sukurti ir vykdyti ugdymo karjerai programą. Plėtoti Centro bendradarbiavimą su socialiniais partneriais.* | | | |
| **Modernizuoti edukacines aplinkas, labiau jas pritaikant suaugusiųjų**  **poreikiams. Atnaujinti kompiuterinę įrangą, technines priemones bei programas.** | Atliktas tyrimas „E  -mokymo priemonių  atitikimas mokinių  poreikiams“. | Atlikta žodinė mokytojų apklausa, kuri padėjo išsiaiškinti, ar turima IKT bazė atitinka mokytojų poreikius.  Sudarytos galimybės vesti vaizdo pamokas programa „Skype.“ Centre įdiegta interaktyvi mokymo ir bendravimo/bendradarbiavimo sistema. Įrengti du kabinetai, skirti mokiniams, besimokantiems pavienio mokymosi forma nuotolinio mokymo proceso organizavimo būdu.  Vykstant įstaigos pertvarkymui, naudojantis bendromis patalpomis su Kauno jaunimo mokykla, įrengta „išmanioji klasė“, kurioje įdiegta SMART Notebook 17.0 programinė įranga, leidžianti modernizuoti ugdymo procesą.  Nuolat stebimos ir analizuojamos pamokos, teikiamos metodinės rekomendacijos.  Mokytojams organizuojami mokymai, tobulinantys naudojimosi IKT įgūdžius. Modernizuojami ne tik kabinetai, bet ir kitos centro erdvės: pasitelkiant technologijas, nuolat transliuojama mokslinė, meninė, kultūrinė vizualinė medžiaga koridoriuose, fojė. | Atnaujinta ir nuolat pildoma mokymo  priemonių išteklių bazė.  Kompiuterinė įranga atitinka besimokančiųjų bei mokytojų naudojimosi  poreikius. Atnaujintos virtualios edukacinės  aplinkos skatina aktyvų mokinių bei mokytojų bendradarbiavimą. |
| ***Komentaras:*** *Modernizuojant edukacines aplinkas ir jas pritaikant suaugusiųjų poreikiams, beveik pasiektas maksimalus lauktas rezultatas. Siekiant išsiaiškinti, ar turima IKT bazė atitinka mokinių poreikius, reikėtų organizuoti elektroninę apklausą.* | | | |
| **Sudaryti sąlygas sistemingai tobulinti andragogo kompetencijas IKT srityje bei**  **plėsti gerosios patirties banką.** | Mokytojai dalyvauja bent 1 šalies projekte.  Įgyvendinami 2 kvalifikacijos  tobulinimo tarptautiniai projektai  IKT naudojimo srityje.  Stebėtos pamokos atskleidžia, kad 40 proc. mokytojų efektyviai  naudoja IKT pamokose.  50 proc. mokytojų dalyvauja šalies  andragogų kvalifikacijos tobulinimo  poreikių tyrime.  60 proc. mokytojų dalyvauja šalies  andragogų kvalifikacijos tobulinimo  seminare.  Dalyvauta dviejuose skirtinguose  nuotoliniuose kursuose tobulinant  IKT panaudojimo gebėjimus.  50 proc. mokytojų pritaiko naują  patirtį ugdymo procese.  Mokyklos pažangos tyrimo  rezultatai rodo, kad ne mažiau, kaip  60 proc. mokinių mano, kad  pamokos yra įdomios ir  nenuobodžios. | Keliant mokytojo andragoginę kvalifikaciją dalyvaujama dvejuose tarptautiniuose projektuose pagal „Erasmus+“ programą: „Suaugusiųjų švietėjų mobilumas: mokymo(si) prieinamumo ir kokybės užtikrinimas“, „Kuriant inovatyvią suaugusiųjų mokyklą“.  Daugiau nei 40 proc. mokytojų efektyviai naudoja IKT savi pamokose.  Centre vyksta neformali veikla „Viešasis kalbėjimas“, kurios metu mokytojai turi galimybes lavinti oratorinius gebėjimus.  Tiriami mokytojų andragoginės kvalifikacijos tobulinimo poreikiai. Atsižvelgus į tyrimų rezultatus numatoma kvalifikacijos tobulinimo programa.  Tęsiamas metodinės patirties e-banko pildymas.  Apie 70 proc. mokytojų sėkmingai pritaiko naują patirtį ugdymo procese. | Mokytojai dalyvauja 3  šalies projektuose.  Įgyvendinami 2 kvalifikacijos tobulinimo  tarptautiniai projektai IKT naudojimo srityje.  Dalyvaujama tarptautiniame projekte su KTU, LSMCVA  ir užsienio partneriais tobulinant MAIK rengimo įgūdžius. Pateikta paraiška tarptautinio Erasmus + KA 1 projekto finansavimui. Stebėtos  pamokos atskleidžia, kad 60 proc. mokytojų efektyviai  naudoja IKT pamokose.  Dalyvauta LSMCVA  organizuojamame šalies andragogų kvalifikacijos  tobulinimo poreikių tyrime.  Dalyvauta trijuose šalies  andragogų kvalifikacijos  tobulinimo seminaruose,  kurių temos atitinka tyrimo  rezultatus. Dalyvauta  keturiuose skirtinguose  nuotoliniuose kursuose  tobulinant IKT  panaudojimo gebėjimus.  Organizuoti du andragogų  kvalifikacijos tobulinimo  seminarai.  70 proc. mokytojų pritaiko  naują patirtį ugdymo procese.  Mokyklos pažangos tyrimo  rezultatai rodo, kad ne  mažiau, kaip 80 proc.  mokinių mano, kad  pamokos yra įdomios ir  nenuobodžios. |
| ***Komentaras:*** *Iš dalies pasiektas maksimalus lauktas rezultatas. Planuojant andragogų kvalifikacijos tobulinimą tiriami ir analizuojami mokytojų poreikiai, dalyvaujama dviejuose numatytuose tarptautiniuose projektuose. Šiuo metu siekiama, kad visi Centro mokytojai įgytų andragogo kvalifikaciją.* | | | |

**Plačiojo įsivertinimo išvados**

|  |  |  |
| --- | --- | --- |
| Privalumai | Trūkumai | Tobulinti pasirinkti įstaigos veiklos aspektai |
| **4.1.1.**  Perspektyva ir bendruomenės susitarimai (3,3) | **2.3.1.**  Mokymasis (2,1) | **2.3.1.**  Mokymasis (2,1) |
| **4.1.2.**  Lyderystė (3,6) | **2.1.3.**  Orientavimasis į mokinių poreikius (2,8) | **2.1.3.**  Orientavimasis į mokinių poreikius (2,8) |
| **2.1.2.**  Ugdymo planai ir tvarkaraščiai (3,6) |  |  |
| **2.3.2.**  Ugdymas mokyklos gyvenimu (3,7) |  |  |

**Giluminio įsivertinimo išvados**

|  |  |  |  |
| --- | --- | --- | --- |
| **Tirta tema ir gautas įvertinimas** | **Tirtas rodiklis ir gautas įvertinimas** | **Išvados** | |
| **Privalumai** | **Trūkumai** |
| **1.1. Asmenybės branda (3,1)**  **2.1. Ugdymo(si) planavimas**  **(3,1)** | 1.1.1. – Asmenybės tapsmas (3,1) | Dauguma mokytojų ir mokinių supranta nuotolinio mokymo(si) teikiamą naudą ir jo reikalingumą savarankiškam mokymui(si). Kauno suaugusiųjų mokymo centro pedagogams yra aktualios dvi kompetencijos: tai edukacinė informacinių technologijų taikymo ir technologinė informacinių technologijų taikymo kompetencija. Didžioji dalis mokinių teigia, kad nuotolinio mokymo(si) aktualumas, atsiranda dėl didėjančių mokymo(si) galimybių: laisvės erdvėje – mokymasis patogioje vietoje ir patogiu laiku; dėl modernėjančių informacinių technologijų.  Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus.  Atliekami tyrimai, diagnostinio vertinimo rezultatai sudaro galimybę laiku atpažinti individualius ugdymosi poreikius, polinkius bei galimybes. | Atkreiptinas dėmesys, kad beveik pusė besimokančiųjų nuotoliniu būdu neprisiima sau kaip aktyvaus mokymo(si) proceso dalyvio.  Dar nėra laikomi paskatomis mokytis nuotoliniu būdu mokinių profesiniai poreikiai. |
| 2.5.1. – Orientavimasis į mokinių poreikius (3,0) |
| **2.3. Mokymosi patirtys**  **(2,9)** | 2.3.1. Mokymasis (2,3) | Dauguma apklaustųjų yra pasirengę naudotis nuotoliniu mokymu(si). Mokymo(si) motyvacijos skatinimą daugiausiai apklaustųjų minėjo patogumą, lankstumą prisiderinant prie šeimyninių ir profesinių sąlygų ir mokytojo parengtą medžiagą internete.  Vertinant nuotolinio mokymo(si) galimybes mokinių mokymo(si) motyvacijai, padedant mokytojui / kartu su mokytoju, mokiniai geba kelti sau mokymosi tikslus, savarankiškai pasirinkti užduočių atlikimo būdą, susirasti reikiamą informaciją ir priemones, klausti ir paprašyti pagalbos, aptarti ir vertinti savo mokymąsi, planuoti ir valdyti laiką. Jie suvokia, pripažįsta ir stengiasi spręsti mokymosi problemas. | Svarbiausias nuotolinį mokymą(si) ribojantis veiksnys – mokytojo ir mokinio bei tarp pačių mokinių tiesioginio kontakto, bendravimo stoka.  Pasirengimą mokytis nuotoliniu būdu palaikė ne visi mokiniai. Manoma, kad sprendimas mokytis yra kiekvieno besimokančiojo individualus reikalas ir aplinkiniai mažai tai gali įtakoti. Nurodomas žalingas kompiuterio poveikis: skauda akis ir galvą. Teigiama, kad jis blaško ir nuo jo pavargstama arba yra mokinių, kurie nemėgsta kompiuterio. Todėl manoma, jog šie mokiniai yra prisirišę prie tradicinio mokymo(si) būdo ir jų nuomone, nuotolinis mokymas(is) galimas integruojant jo elementus į tradicinį mokymą(si). |

Siekiant padėti mokiniams stiprinti mokymąsi mokytis ir palaikyti mokymosi motyvaciją mokantis nuotoliniu būdu siūloma:

1. **Sudaryti galimybę visiems nuotolinio mokymo(si) vartotojams skleisti gerąją patirtį kuriant mokomosios medžiagos duomenų banką.**
2. **Plačiau taikyti mokymo ir konsultavimo sistemą, paremtą šiuolaikinių technologijų ir žinių baze, mokytojams galintiems dirbti nuotoliniu būdu.**
3. **Skatinti specialistus, jau taikančius nuotolinio mokymo(si) elementus, dalyvauti konferencijose, publikuoti gerosios patirties medžiagą.**
4. **Gerinti informacijos apie nuotolinio mokymo(si) galimybes ir privalumus sklaidą.**

**Švietimo ir mokslo ministro nustatyta tvarka paskirtų išorės vertintojų, kontrolieriaus, vidaus audito ir kitų institucijų išvados**

2017 m. gegužės 23 d. buvo atliktas Kauno miesto savivaldybės Kontrolės ir audito tarnybos patikrinimas. **Pateiktos rekomendacijos:**

1. Rekomenduojame priimti priemones, padėsiančias užtikrinti, kad Įstaigos turtas būtų valdomas ir naudojamas vadovaujantis LR Valstybės ir savivaldybių turto valdymo, naudojimo ir disponavimo juo įstatymo 9 straipsniu.
2. Rekomenduojame, atliekant ilgalaikio materialiojo turto inventorizaciją ir įforminant inventorizacijos dokumentus, vadovautis LR Vyriausybės patvirtintų Inventorizacijos taisyklių reikalavimais.
3. Rekomenduojame nedelsiant spręsti ir priimti reikiamas priemones dėl Įstaigoje apskaitomos nebaigtos statybos.
4. Rekomenduojame sukurti veiksmingesnes kontrolės priemones piniginių išmokų skyrimo srityje, kad nustatyti neatitikimai nepasikartotų ateityje.
5. Kadangi darbuotojas negali atostogauti pagal pagrindinio darbo sutartį ir tuo pačiu metu dirbti pagal kitą darbo sutartį, rekomenduojame užtikrinti, kad visi darbuotojai tinkamai būtų išleidžiami kasmetinių atostogų.
6. Rekomenduojame priimti priemones, padėsiančias užtikrinti, kad Įstaiga tinkamai suplanuotų Savivaldybės biudžeto lėšų poreikį.
7. Kadangi nustatyta, kad statistinis mokytojas retai jungiasi prie Virtualios mokymosi aplinkos ir retai pateikia ar atnaujina informaciją, kuri teikiama mokiniams interaktyvaus mokymo ir bendravimo/bendradarbiavimo sistemoje, rekomenduojame priimti priemones dėl mokytojų intensyvesnio naudojimosi Virtualia mokymosi aplinka.
8. Atsižvelgiant į mokinių lankomumą, išanalizavus mokinių skaičiaus pokyčius ir mokymo proceso organizavimo būdus, rekomenduojame Įstaigai įvertinti esamus mokymo proceso organizavimo būdus ir poreikį juos perskirstyti orientuojantis į efektyvų mokymo proceso organizavimo būdų santykį.

2017 m. gegužės 25 d. buvo atliktas papildomas Kauno miesto savivaldybės Kontrolės ir audito tarnybos patikrinimas. **Pateiktos rekomendacijos**: Įvertinti kai kurių pareigybių tikslingumą ir vadovautis LR Darbo kodekso reikalavimais, priimti priemones, padėsiančias tinkamai valdyti žmogiškuosius išteklius ir užtikrinti dirbančių asmenų atsakomybę už vykdomus veiksmus. Siūloma atsižvelgti į nustatytus pažeidimus ir kuo skubiau juos pašalinti.

2017 m. vasarą Kauno suaugusiųjų mokymo centre įvyko esminiai pokyčiai.

**III SKYRIUS**

**2018 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICIJŲ PROJEKTAI**

Įgyvendindami strateginio plano 2016-2018 metams I ir II strateginius tikslus *„Siekiant ugdymo kokybės, diegti naujus mokymo(si) būdus ir formas, atitinkančius realius mokinių poreikius bei mokymosi visą gyvenimą strategiją“* bei *„Užtikrinti švietimo pagalbos teikimą ypač naujai atvykusiems bei padariusiems pertrauką moksle mokiniams bei sudaryti sąlygas jiems mokytis visą gyvenimą“*, 2018 metais sukurdami individualaus mokymo(si) ir vertinimo strategijas, ugdymo procese taikydami įvairius pažangos stebėsenos metodus, formuodami ir realizuodami savarankiško mokymosi strategijas, pritaikydami mokymosi aplinkas individualiems besimokančiųjų poreikiams, paruošdami optimizuotos pamokų medžiagos ir atsiskaitomųjų užduočių paketą, didindami neformaliojo ugdymo paslaugų pasiūlą ir įvairovę, stiprindami ugdymo karjerai veiklą, sieksime padėti specialiųjų ugdymosi poreikių turintiems ir pertrauką moksle padariusiems mokiniams likviduoti mokymosi spragas, užtikrinti visų mokinių saviraišką bei profesinių lūkesčių įgyvendinimą. Sėkmės kriterijai ir numatytos priemonės padės kelti mokymosi motyvaciją ir gerinti šių mokinių mokymosi rezultatus. Šis metinis tikslas pagrįstas plačiojo įsivertinimo išvadomis (rodiklis 2.3.1.), kurios parodė prastą mokinių mokymosi motyvaciją ir savivaldumo mokantis nebuvimą.

Šiam tikslui įgyvendinti planuojamos mokinio krepšelio lėšos, savivaldybės biudžeto lėšos, IT ir žmogiškieji ištekliai.

Įgyvendindami Kauno suaugusiųjų mokymo centro strateginio plano 2016-2018 metams III strateginį tikslą *„Gerinti įstaigos virtualių mokymo priemonių bei jų panaudojimui reikalingą IKT bazę“,* 2018 metais atnaujindami kompiuterinę įrangą, programas, išplėsdami naudojimosi internetu galimybes, modernizuodami virtualias edukacines aplinkas, tobulindami individualių konsultacijų su dalyko mokytojais sistemą, paįvairindami atsiskaitymo galimybes, sieksime nuotolinio mokymosi forma besimokančiųjų mokinių pažangos. Numatytos priemonės padės nuotoliniu būdu besimokantiems mokiniams siekti aukštesnių mokymosi rezultatų. Šis veiklos plane išsikeltas tikslas taip pat grindžiamas plačiojo įsivertinimo išvadomis (rodiklis 2.3.1.).

Šiam tikslui įgyvendinti bus panaudotos mokinio krepšelio ir savivaldybės biudžeto lėšos.

Įgyvendindami centro strateginio plano 2016–2018 metams IV strateginį tikslą *,,Tęsti mokytojų (andragogų) profesinį tobulinimą(si) įsivertinant profesinę veiklą bei poreikius jai tobulinti“,* tobulinsime mokytojų andragoginę kvalifikaciją, profesines kompetencijas, užtikrindami kvalifikacijos kėlimą, nuolatinį kompetencijų atnaujinimą bei patirties sklaidą. Andragoginių metodikų kūrimas, mokytojų apskritojo stalo diskusijos, postkognityvinio ugdymo mokymai ir kitos numatytos priemonės padės siekti, kad dauguma mokytojų patobulintų andragogo asmenines ir socialines kompetencijas.

Šiam tikslui įgyvendinti planuojamos mokinio krepšelio lėšos, IT ir žmogiškieji ištekliai.

**IV SKYRIUS**

**VEIKLOS TURINYS**

**1 tikslas –** Sukuriant naujas mokymosi formas ir panaudojant inovatyvias mokymo bei mokymosi technologijas, teikiant pagalbą asmenims, siekiantiems likviduoti mokymosi spragas, patobulinti specialiųjų ugdymosi poreikių turinčių mokinių mokymąsi.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Specialiųjų ugdymosi poreikių turinčių ir siekiančių likviduoti mokymosi spragas mokinių asmeninė pažanga. | Specialiųjų ugdymosi poreikių turinčių ir siekiančių likviduoti mokymosi spragas mokinių asmeninė pažanga pagerės 5 proc. | Specialiųjų ugdymosi poreikių turinčių ir siekiančių likviduoti mokymosi spragas mokinių asmeninė pažanga 10 proc. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| **1.** | **Pagalbos priemonių paketo specialiųjų ugdymosi poreikių ir mokymosi spragų turintiems mokiniams parengimas.** |  |  |  |  |  |
| 1.1. | Specialiųjų ugdymosi poreikių turinčių mokinių tvarkos aprašo parengimas. | Direktoriaus pavaduotoja ugdymui |  | 2018 m. I ketv. | Žmogiškieji |  |
| 1.2. | Individualaus mokymo(si) ir vertinimo strategijos sukūrimas. | Direktoriaus pavaduotoja ugdymui |  | 2018 m. I ketv. | Žmogiškieji |  |
| 1.3. | Įvairių pažangos stebėsenos metodų taikymas ugdymo procese. | Klasių kuratoriai |  | 3 kartus per metus | Žmogiškieji  MK lėšos |  |
| 1.4. | Ugdymosi metodų rinkinio mokiniams, siekiantiems likviduoti mokymosi spragas, sudarymas. | Direktoriaus pavaduotoja ugdymui |  | 2018 m. II ketv. | Žmogiškieji |  |
| 1.5. | Savarankiško mokymosi strategijų formavimas ir realizavimas. | Direktoriaus pavaduotoja ugdymui |  | 2018 m. II ketv. | Žmogiškieji |  |
| 1.6. | Socialinio bendradarbiavimo su partneriais plėtra. | Viešųjų ryšių specialistai |  | Nuolat | Žmogiškieji |  |
| 1.7. | Mokymosi aplinkų pritaikymas individualiems besimokančiųjų poreikiams. | Direktorius |  | 2018 m. | Žmogiškieji  MK lėšos  Savivaldybės biudžeto lėšos |  |
| **2.** | **E. paslaugų krepšelio sukūrimas:** |  |  |  |  |  |
| 2.1. | Optimizuotos pamokų medžiagos ir atsiskaitomųjų užduočių paketo paruošimas. | Dalykų mokytojai |  | 3 kartus per metus | Žmogiškieji  MK lėšos |  |
| 2.2. | Atsiskaitymo ir įvertinimo mechanizmo sistemos įgyvendinimas. | Direktoriaus pavaduotoja ugdymui |  | 2018 m. | Žmogiškieji |  |
| 2.3. | Mokinių konsultavimas, kaip naudotis nuotolinio mokymosi aplinka. | Klasių kuratorės ir IT specialistas |  | Nuolat | Žmogiškieji |  |

**2 tikslas** – Išplečiant neformaliojo ugdymo paslaugų pasiūlą ir suteikiant pagalbą planuojant karjerą, užtikrinti visų mokinių saviraišką bei profesinių lūkesčių įgyvendinimą.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Neformalaus ir karjeros ugdymo veiklų įvairovė.  Aktyvus dalyvavimas neformalaus ir karjeros ugdymo veiklose. | Neformalaus ir karjeros ugdymo veiklų įvairovė padidės 25 proc.  Dalyvavimas neformalaus ir karjeros ugdymo veiklose padidės 10 proc. | Neformalaus ir karjeros ugdymo veiklų įvairovė padidės 50 proc.  Dalyvavimas neformalaus ir karjeros ugdymo veiklose padidės 25 proc. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| **1.** | **Pasirinkimo galimybių pasiūlos išplėtimas ir neformalaus ugdymo prieinamumo užtikrinimas.** |  |  |  |  |  |
| 1.1. | Neformalaus ugdymo veiklų poreikių analizė. | Direktoriaus pavaduotoja ugdymui |  | 2018 m.  I ketv. | Žmogiškieji |  |
| 1.2. | Neformalaus ugdymo veiklų optimizavimas. | Direktorius |  | 2018 m. | Žmogiškieji  MK lėšos |  |
| 1.3. | Neformalaus ugdymo veiklų erdvių sukūrimas ir plėtra. | Direktorius |  | 2018 m. | Žmogiškieji  MK lėšos  Savivaldybės biudžeto lėšos |  |
| 1.4. | Projektai, renginiai, ugdantys mokinių saviraišką. | Neformalaus ugdymo veiklų organizatorius |  | Nuolat | Žmogiškieji |  |
| 1.5. | Kryptingas mokinių individualių gebėjimų ugdymas neformaliojo švietimo veikloje. | Neformalaus ugdymo veiklų vadovai |  | Nuolat | Žmogiškieji |  |
| **2.** | **Profesinio informavimo ir orientavimo veiklų vykdymas:** |  |  |  |  |  |
| 2.1. | Ugdymo karjerai koordinatoriaus paskyrimas ir jo veiklos numatymas. | Direktorius |  | 2018 m. rugpjūtis | Žmogiškieji  MK lėšos |  |
| 2.2. | Mokytojų teikiamų profesinių konsultacijų modelio sukūrimas. | Direktoriaus pavaduotoja ugdymui ir ugdymo karjerai koordinatorius |  | 2018 m. rugpjūtis | Žmogiškieji |  |
| 2.3. | „PIT“ (Profesinio informavimo taškas) erdvės sukūrimas. | Ugdymo karjerai koordinatorius ir IT specialistas |  | 2018 m. | Žmogiškieji  Savivaldybės biudžeto lėšos |  |
| 2.4. | Dalyvavimas miesto renginiuose, skirtuose karjerai planuoti. | Ugdymo karjerai koordinatorius ir dalykų mokytojai |  | Visus metus | Žmogiškieji |  |
| 2.5. | Informacijos apie karjeros ugdymą talpinimas centro e – svetainėje. | Viešųjų ryšių specialistai |  | Nuolat | Žmogiškieji |  |
| 2.6. | Karjeros dienos suorganizavimas. | Ugdymo karjerai koordinatorius |  | 2018 m. rugsėjis | Žmogiškieji |  |
| 2.7. | Savęs pažinimo ir saviugdos praktikumai. |  |  | 2018 m.  1 k./mėn. | Žmogiškieji |  |

**3 tikslas –** Patobulinti mokytojų andragoginę kvalifikaciją, profesines kompetencijas, siekiant kvalifikacijos kėlimo bei patirties sklaidos, užtikrinant nuolatinį kompetencijų atnaujinimą.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Andragogo asmeninės ir socialinės kompetencijos plėtra bei profesinės patirties sklaida. | Andragogo asmenines ir socialines kompetencijas patobulino ir gerąja patirtimi pasidalino 75 proc. mokytojų. | Andragogo asmenines ir socialines kompetencijas patobulino ir gerąja patirtimi pasidalino 95 proc. mokytojų. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| **1.** | **Veiklų, skirtų angragoginės kvalifikacijos kėlimui, numatymas:** |  |  |  |  |  |
| 1.1. | Mokytojų andragoginės kvalifikacijos poreikių nustatymas. | Metodinės tarybos pirmininkas |  | 2018 m.  I ketv. | Žmogiškieji |  |
| 1.2. | Dalyvavimas seminaruose ir projektuose, tobulinant andragoginę kvalifikaciją. | Dalykų mokytojai |  | Pagal poreikį | Žmogiškieji  MK lėšos |  |
| 1.3. | Andragoginių metodikų kūrimas ir duomenų bazės turtinimas. | Dalykų mokytojai ir IT specialistas |  | 2018 m. | Žmogiškieji |  |
| 1.4. | Kognityvinio mokymo elementų inkliuzija. | Dalykų mokytojai |  | Nuolat | Žmogiškieji |  |
| **2.** | **Mokytojų profesinės patirties sklaida:** |  |  |  |  |  |
| 2.1. | Mokytojų profesinės kompetencijos plėtotė. | Metodinės tarybos pirmininkas |  | Nuolat | Žmogiškieji  MK lėšos |  |
| 2.2. | Gerosios patirties, taikant išmokimo metodus, sklaida (Yotube kanalas ir kitų terpių paieška). | IT mokytojas |  | 2018 m. | Žmogiškieji  IT |  |
| 2.3. | Mokytojų apskritojo stalo diskusija „Andragoginio darbo sėkmės ir sunkumai“. | Metodinės tarybos pirmininkas |  | 2018 m. kovas | Žmogiškieji |  |
| 2.4. | Mokytojo mokslo metų veiklos savianalizių -prezentacijų peržiūra. | Direktoriaus pavaduotojas ugdymui |  | 2018 m. birželis | Žmogiškieji  IT |  |
| 2.5. | Postkognityvinio ugdymo mokymai mokytojams. | Direktorius |  | 2018 m. | Žmogiškieji |  |
| 2.6. | Informacijos struktūravimo mokymai mokytojams. | Direktorius |  | 2018 m. | Žmogiškieji |  |

**4 tikslas –** Siekiant nuotolinio mokymosi forma besimokančiųjų mokinių pažangos, atnaujinant kompiuterinę įrangą, programas ir išplečiant naudojimosi internetu galimybes, modernizuoti virtualias edukacines aplinkas.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Nuotolinio mokymosi forma besimokančiųjų mokinių asmeninė pažanga.  Atnaujinta kompiuterinė įranga ir programos.  Platesnės interneto prieigos galimybės. | Nuotolinio mokymosi forma besimokančiųjų mokinių asmeninė pažanga pagerėjo 5 proc.  Atnaujinta 25 proc. kompiuterinės įrangos ir programų.  Interneto prieiga yra didžiojoje dalyje įstaigos patalpų (75 proc.) | Nuotolinio mokymosi forma besimokančiųjų mokinių asmeninė pažanga pagerėjo 10 proc.  Atnaujinta 40 proc. kompiuterinės įrangos ir programų.  Interneto prieiga yra visose įstaigos patalpose (85 proc.) |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| **1.** | **Kompiuterinės įrangos ir programų atnaujinimas bei interneto prieigos galimybių išplėtimas** |  |  |  |  |  |
| 1.1. | Naujo serverio ir programinės įrangos įsigijimas. | Direktoriaus pavaduotoja ūkiui |  | 2018 m. sausis | Savivaldybės biudžeto lėšos |  |
| 1.2. | Bevielio interneto ryšio įrangos (antenų) įsigijimas. | Direktoriaus pavaduotoja ūkiui |  | 2018 m. I ketv. | Savivaldybės biudžeto lėšos |  |
| 1.3. | Sistemingas operacinių sistemų atnaujinimas. | IT specialistas |  | Nuolat | Žmogiškieji,  savivaldybės biudžeto lėšos |  |
| 1.4. | Tarptinklinio tarptautinio ryšio „EDUROAM“ paslaugos naudojimas. | IT specialistas |  | Nuolat | Žmogiškieji |  |
| 1.5. | Konferencijų transliavimo ir įrašymo virtualios aplinkos sukūrimas. | IT specialistas |  | 2018 m. | Savivaldybės biudžeto lėšos |  |
| 1.6. | Naujos „MOODLE“ (virtualios mokymosi sistemos) aplinkos įdiegimas. | IT specialistas |  | 2018 m. | Žmogiškieji,  savivaldybės biudžeto lėšos |  |
| **2.** | **Nuotolinio mokymosi forma besimokančiųjų mokinių pasiekimų gerinimas** |  |  |  |  |  |
| 2.1. | Individualios konsultacijos su dalyko mokytojais. | Dalykų mokytojai |  | Nuolat | MK lėšos  Žmogiškieji |  |
| 2.2. | Galimybė lankyti pamokas „laisvojo klausytojo“ statusu. | Dalykų mokytojai |  | Nuolat | Žmogiškieji |  |
| 2.3. | 4 pažymių per trimestrą vertinimo sistema. | Dalykų mokytojai |  | Nuolat | Žmogiškieji |  |
| 2.4. | Paįvairintos atsiskaitymo galimybės (elektroniniu paštu, SKYPE, MOODLE). | Dalykų mokytojai |  | Nuolat | Žmogiškieji,  IT |  |
| 2.5. | Naudojimosi MOODLE mokymai mokytojams. | IT specialistas |  | 2018 m. | Žmogiškieji |  |
| 2.6. | Nuolatinis nuotolinio mokymosi forma besimokančiųjų mokinių ir klasės kuratorių bendradarbiavimas ir informacijos sklaida, naudojant IKT. | Dalykų mokytojai |  | Nuolat | Žmogiškieji |  |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |  |
| --- | --- | --- | --- | --- |
| **Kas atsiskaito, informuoja** | **Kam atsiskaitoma, kas informuojamas** | **Atsiskaitymo ir informavimo forma** | | **Įvykdymo terminas** |
| Direktorius | Centro tarybai, bendruomenei | Pranešimas ,,Dėl metinio veiklos plano tikslų įgyvendinimo” | | 2018 m. birželio mėn., gruodžio mėn. |
| Direktorius | Savininko teises įgyvendinančiai institucijai | Centro vadovo metų veiklos ataskaita | | 2018 m. balandžio mėn. |
| Direktorius | Visuomenei | Informacija mokyklos internetiniame puslapyje | | 2018 m. visus metus |
| Direktoriaus pavaduotojas ugdymui | Centro tarybai,  Mokytojų tarybai | Pranešimas ,,Ugdymo pokyčiai ir rezultatų analizė“ | | 2018 m.  rugsėjo mėn., gruodžio mėn. |
| **Dėl metinio veiklos plano tikslų realizavimo** | | | | |
| Direktoriaus pavaduotojas ugdymui.  Klasių kuratoriai | Mokytojų tarybai | Pranešimas ,,I veiklos plano tikslo realizavimas“ | | 2018 m. gruodžio mėn. |
| Karjeros ugdymo koordinatorius.  Neformaliojo ugdymo veiklų organizatorius | Mokytojų tarybai | Pranešimas ,,II veiklos plano tikslo realizavimas“ | | 2018 m. gruodžio mėn. |
| Metodinės tarybos pirmininkas | Mokytojų tarybai | Pranešimas ,,III veiklos plano tikslo realizavimas“ | | 2018 m. gruodžio mėn. |
| Direktoriaus pavaduotojas ugdymui.  IT specialistas | Mokytojų tarybai | Pranešimas ,,IV veiklos plano tikslo realizavimas“ | | 2018 m. gruodžio mėn. |
| **Kitų darbuotojų atsiskaitymai** | | | | |
| Mokytojai | Direktoriaus pavaduotojai ugdymui | | Veiklos įsivertinimas ir planai 2018-2019 m. m. | 2018 m. birželio mėn. |
| Mokytojas konsultantas | Centro bendruomenei | | 2018 m. veiklos ataskaita | 2018 m. birželio mėn., gruodžio mėn. |
| Klasių kuratorius | Centro bendruomenei | | 2018 m. veiklos ataskaita | 2018 m. po kiekvieno trimestro |
| Bibliotekos vedėjas | Centro bendruomenei | | 2018 m. veiklos ataskaita | 2018 m. gruodžio mėn. |
| Pavaduotojas ūkio reikalams | Centro bendruomenei | | Ūkinė metų ataskaita | 2018 m. gruodžio mėn. |
| Metodinės tarybos pirmininkas | Centro bendruomenei | | Pranešimas ,,Dėl metodinės veiklos programos įgyvendinimo” | 2018 m. birželio mėn. |
| KVĮ grupės pirmininkas | Centro bendruomenei | | Mokyklos veiklos kokybės įsivertinimo rezultatai | 2018 m. gruodžio mėn. |

Direktoriaus pavaduotoja ugdymui \_\_\_\_\_\_\_\_\_\_\_\_\_\_\_\_\_ Lina Ševčiukienė

(plano rengėjo pareigos) (parašas) (vardas ir pavardė)

Direktoriaus pav. ūkio reikalams \_\_\_\_\_\_\_\_\_\_\_\_\_\_\_\_\_ Ramunė Levinskienė

(plano rengėjo pareigos) (parašas) (vardas ir pavardė)

Klasių kuratorė \_\_\_\_\_\_\_\_\_\_\_\_\_\_\_\_\_ Lauksmina Samuolienė

(plano rengėjo pareigos) (parašas) (vardas ir pavardė)

Mokytoja konsultantė \_\_\_\_\_\_\_\_\_\_\_\_\_\_\_\_\_ Gitana Krutkevičienė

(plano rengėjo pareigos) (parašas) (vardas ir pavardė)

Klasių kuratorė, mokytoja \_\_\_\_\_\_\_\_\_\_\_\_\_\_\_\_\_\_ Santa Žilinskaitė

(plano rengėjo pareigos) (parašas) (vardas ir pavardė)

Metodinės tarybos pirmininkė, mokytoja \_\_\_\_\_\_\_\_\_\_\_\_\_\_\_\_\_\_ Loreta Kutkienė

(plano rengėjo pareigos) (parašas) (vardas ir pavardė)

PRITARTA

Kauno suaugusiųjų mokymo centro

tarybos 2017 m. gruodžio mėn. 15 d.

posėdžio protokolu Nr.1-22